<classify> KATIBU Mkuu Wizara ya Maji, Profesa Kitila Mkumbo, amewataka wakuu wa mikoa na makatibu tawala kusimamia kwa karibu fedha za maji zinazopelekwa kwenye mikoa na halmashauri.Pia amewataka makatibu tawala wa mikoa kuhakikisha mikataba yote ya maji inahamishiwa Wakala wa Maji na Usafi wa Mazingira Ruwasa ifikapo Septemba 30, mwaka huu.Profesa Mkumbo ametoa agizo hilo alipokuwa akizungumza na wakuu wa mikoa na makatibu tawala wa mikoa jijini Dodoma waliokutana kwa ajili ya kutathimini utekelezaji wa lishe nchini.Amesema halmashauri ambazo ziko kwenye programu za maji kupitia Ruwasa zitapokea fedha nyingi za utekelezaji wa miradi ambazo zinahitajia kuwa na usimamizi wa karibu.Sekta ya maji inapata fedha katika vyanzo mbalimbali ikiwamo serikali kupitia Mfuko wa Maji na mradi wa Payment by Results inayodhaminiwa na Uingereza na mradi wa Payment for ResultsP4R ambao unatekelezwa katika mikoa 17 kwa fedha za mkopo kutoka Benki ya Dunia.Profesa Mkumbo alisema karibu kila wilaya ambayo iko kwenye programu ya muda mfupi ujao itapelekewa Dola za Marekani 6,000,000 zaidi ya Sh bilioni 1.2.Halmashauri zetu kupitia Ruwasa zitapokea fedha hizo, karibu kila wilaya ambayo iko katika programu hii ndani ya mwaka huu watapelekewa dola 6,000,000, hizi ni fedha nyingi kwa wilaya.Fedha hii tukiisimamia vizuri itatusaidia sana kubadilisha hali ya sekta ya maji kwenye vijiji na tutawaletea taarifa ya fedha zote tutakazokuwa tunazipeleka Ruwasa ili tuweze kusaidiana katika kuzimamia, alisema.Profesa Mkumbo halmashauri pia zitapelekewa fedha za mradi wa P4R na fedha za Mfuko wa Maji ambao umetengewa bajeti ya Sh bilioni 169, huku asilimia 65 ya fedha hizo zikielekezwa kutekeleza miradi ya maji vijijini.Niwashukuru wakuu wa mikoa mmekuwa mkisimamia kwa karibu miradi ya maji na hakuna uchawi wa mafanikio zaidi ya kila mmoja kuwa msimamizi, alisema. Kuhusu uhamishaji wa mikataba ya miradi ya maji, Profesa Mkumbo alisema:Niwaombe makatibu tawala wa mikoa kusaidia uhamishaji wa majukumu na mali zilizokuwa za idara za maji za halmashauri kwenda Ruwasa ngazi ya wilaya na moja ya mali hizo ni mikataba ya miradi ya maji.Kwa mujibu wa sheria, mikataba ya miradi ya maji inatakiwa kwenda Ruwasa katika ngazi ya wilaya, najua kuna wilaya zitapewa mikataba ya halmashauri mbili au tatu. Tumetoa kuanzia Julai hadi Septemba 30 mikataba hii iwe imehamishwa, alisema.Profesa Mkubo pia aliwataka makatibu tawala mikoa kusaidia kuhamisha watumishi ngazi mikoa, ambapo makatibu tawala wasaidizi wa maji wa mkoa baadhi yao wamekuwa mameneja wa Ruwasa ngazi ya mkoa na wengine wamepangiwa kazi nyingine.  <topic>: KITAIFA 